Document ID: /roh_data/filtered/fineweb-2-filterrobots_roh.jsonl.gz/71893

Uschia rinforzain nus la democrazia
L’auta qualitad da las novitads e l’independenza da la SRG SSR èn centralas per la democrazia. Da quest avis èn 66 pertschient da las persunas interrogadas. Quai èn puncts essenzials da l’incumbensa da la SRG SSR.
La populaziun giavischa che la SRG SSR s’engaschia er en favur da la cumpetenza mediala. Quai è sa mussà en il rom dal dialog cun la populaziun. La SRG SSR ha reagì sin quest giavisch, per exempel cun iniziativas concretas davart il tema «Fight Fake News».
Las offertas en las regiuns, la diversitad d’opiniuns ed ils rapports d’emprim maun da passa 90 correspundent:as èn ulteriurs puncts che promovan la democrazia en Svizra.